Държавен вестник, бр. 68, 2014 г., стр. 97

БРОЙ  68	
Д Ъ Р Ж А В Е Н  В Е С Т Н И К 	
СТР.  97  
§ 2. В чл. 31 се правят следните изменения 
и допълнения:
1. Досегашният текст става ал. 1.
2. Създава се ал. 2:
„(2) Дневникът за регистриране на рецепти 
по ал. 1, т. 4 може да се води както на хартиен, 
така и на електронен носител.“
§ 3. В чл. 32 се правят следните изменения 
и допълнения:
1. Алинея 2 се изменя така:
„(2) На всяка рецепта магистър-фармацев­
тът поставя печат, който съдържа номера и 
датата на разрешението за търговия на дребно 
с лекарствени продукти.“
2. Създава се ал. 3:
„(3) Рецептите се подписват от магистър-
фармацевта, който изпълнява предписанието 
и/или отпуска лекарствените продукти. На 
всяка рецепта магистър-фармацевтът поставя:
1. номер и дата на приемане на рецептата;
2. УИН на отпускащия магистър-фармацевт.“
§ 4. В чл. 41, ал. 4 думите „на всяко 16-о и 
1-во число на месеца“ се заменят с „в сроковете, 
определени в сключените с РЗОК договори“.
§ 5. В чл. 46 се правят следните изменения 
и допълнения:
1. Създава се нова ал. 2:
„(2) Отпускането на лекарствени продукти 
от аптеки, работещи по договор с НЗОК, се 
извършва в съответствие с тази наредба и с 
условията и реда за сключване на индивиду­
ални договори по чл. 45, ал. 15 от Закона за 
здравното осигуряване.“
2. В ал. 3 след думите „извършва от“ се 
добавя „магистър-фармацевт в“.
3. В ал. 5 след думата „рецептата“ се доба­
вя „за лекарствените продукти, отпускани по 
реда на чл. 21 от Наредба № 34 от 2005 г. за 
реда за заплащане от републиканския бюджет 
на лечението на българските граждани за за­
болявания, извън обхвата на задължителното 
здравно осигуряване“ (ДВ, бр. 95 от 2005 г.).“
§ 6. Създават се чл. 47а и 47б:
„Чл. 47а. При отпускане на лекарствени 
продукти, предписани по реда на глава трета, 
раздел IV, магистър-фармацевтът проверява 
здравноосигурителния статус на пациентите по 
ред, определен в условията и реда за сключване 
на индивидуални договори по чл. 45, ал. 15 от 
Закона за здравното осигуряване.
Чл. 47б. (1) При отпускане на лекарствени 
продукти по чл. 47а рецептите и протоколите 
се отчитат пред НЗОК чрез въвеждане на ин­
формацията, съдържаща се в тях в електронна 
база данни. Изискванията към софтуерната база 
данни, обработваща рецептите и протоколите, 
се определят съвместно от представители на 
НЗОК и на Българския фармацевтичен съюз 
по реда на чл. 45, ал. 15 от Закона за здравното 
осигуряване. 
(2) Въвеждането на информацията по ал. 1 
се извършва в момента на отпускане на ле­
карствените продукти в приемното помещение 
на аптеката от магистър-фармацевта, който 
отпуска лекарствените продукти.
(3) Средната продължителност на обработ­
ване на рецепта и отпускане на предписаните 
лекарствени продукти, медицински изделия 
и диетични храни е 6 минути. Средната про­
дължителност на обработване на протокол е 
3 минути.
(4) Броят на обработените рецепти, включи­
телно и тези по протоколи, следва да съответ­
ства на броя и работното време на магистър-
фармацевтите в аптеката при съобразяване с 
изискванията на ал. 3.
(5) В случай че в населено място само един 
търговец на дребно на лекарствени продукти 
е сключил договор с Националната здравно­
осигурителна каса за отпускане на лекарствени 
продукти, медицински изделия и диетични 
храни, броят на обработените от него рецепти 
и протоколи може да надвишава този по ал. 4 
след съгласуване с директора на съответната 
районна здравноосигурителна каса в съот­
ветствие с условията и реда за сключване на 
индивидуални договори по чл. 45, ал. 15 от 
Закона за здравното осигуряване.“ 
§ 7. В § 1 на допълнителната разпоредба се 
създават т. 7 и 8:
„7. „Отпускане на лекарствен продукт по 
лекарско предписание“ означава съвкупността 
от действия на магистър-фармацевти в прием­
ното помещение на аптеката по приемане на 
рецептурните бланки, съответно протоколи, 
проверката на съдържанието им, консултация 
относно реда за приемане на предписаните 
продукти и възможните нежелани реакции и 
лекарствени взаимодействия, остойностяване 
на лекарствените продукти, попълване на рек­
визитите на рецептурната бланка, съответно 
протокол и рецептурна книжка, изискване на 
подпис на пациентите/получателите, полагане 
на подпис на магистър-фармацевта, обработ­
ващ рецептурната бланка, съответно протокол, 
въвеждане на информацията в електронна 
база данни, поставяне на печат и предаване 
на лекарствените продукти на пациентите/
получателите по начин, който да не води до 
разкриване на личните им данни на други лица.
8. „Отпускане на лекарствен продукт без 
лекарско предписание (ОТС)“ означава съвкуп­
ността от действия на фармацевти в приемното 
помещение на аптеката по определяне на под­
ходящия за отпускане лекарствен продукт без 
лекарско предписание (ОТС) или приемане на 
рецептурните бланки и проверката на съдържа­
нието им, консултация относно приемането и 
възможните нежелани реакции и лекарствени 
взаимодействия и предаване на лекарствените 
продукти на пациентите.“
§ 8. Приложение № 6 към чл. 24, ал. 1 се 
изменя така: